runetrust/blame-folketinget-dk huggingface dataset:
Ellen Trane Nørby (V), 2006-03-22:
Nu er alt det, der ligger, vederlaget på blankbånd, jo et supplement til den direkte indtjening.
Og i den her tid, hvor hr. Mogens Jensen siger, at supplementet er faldet, er den direkte omsætning og indtjening på både musikområdet og filmområdet så sandelig steget.
Det er jo den direkte indtjening, og det er sådan, at det jo er den indtjening, som mange kunstnere lever af.
Derfor er det kun et supplement.
Og derfor ligger kompensationen selvfølgelig også i en størrelsesorden, som svarer til den nuværende, og som dermed fortsat vil være et supplement.
Jeg sagde i min tale, at jeg principielt synes, det er et problem, at man har tilladt privat kopiering, fordi det er en glidebane, og den diskussion håber jeg vi kan tage under den videre behandling af forslaget, for vi ved jo fra tallene, at det, siden privat kopiering blev tilladt, er sådan, at der i 54 pct. af de danske hjem er en større Fttmo065.fm Page 4938
Thursday, May 18, 2006 10:13 AM samling videobånd med ting, der er optaget fra fjernsynet, og dermed er rettighedshavernes rettigheder lige pludselig blevet allemandseje.
Mogens Jensen (S), 2006-03-22:
Jeg hæfter mig ved, at Venstres ordfører i sit indlæg sagde, at egentlig og principielt havde Venstre hellere set en finanslovfinansiering af den her kompensation.
Så vil jeg bede fru Ellen Trane Nørby om at forklare, hvorfor man så ikke har fremmet det.
Jeg synes, at vi har det problem med forslaget, at det blander æbler og pærer.
Det blander en afgift sammen med noget finanslovfinansieret, hvis der nu ikke kommer nok ind på æblerne.
Er det noget, Venstre vil arbejde for på længere sigt, nemlig at det bliver sådan en ordning, vi får?
Det var det ene spørgsmål.
Der findes statistik, der viser, at totalvederlaget til kunstnerne er faldet med 35 pct. siden 1996, mens kopieringen er steget med 33 pct. Mener Venstre også, at vi har et problem med niveauet for kompensation, altså at niveauet skal være højere?
Ellen Trane Nørby (V), 2006-03-22:
At tro, at en blank cd-rom er det samme som en iPod, får mig til at sige, at jeg tror, at hr. Ole Sohn har haft lidt for få iPods i hånden til at vide, hvad de egentlig kan.
Og når jeg kigger på de nyeste skud på stammen, ser jeg, at man jo kan alt fra at hente radioprogrammer til at se tv via vodcasting, podcasting og andet på de her digitale gadgets.
Og det, vi ser, er jo ikke en teknologisk udvikling, der gør, at medierne bevæger sig længere og længere væk fra hinanden.
Nej, vi ser i højere grad en teknologisk konvergens, hvor vi begynder at have en minicomputer i vores mobiltelefoner; hvor vi kan være online via vores lille Nokiacommunicator.
Og derfor er der reelt set ikke tale om en cd-rom, der har taget en anden form, men tale om en computer i miniformat eller i et lidt større format eller i et helt stort format.
Og det ønsker vi ikke at lægge en hardwareafgift på.
Ole Sohn (SF), 2006-03-22:
Hvis man køber en iPod eller en MP3-afspiller, er der jo bare tale om, at en cd-rom lagres på et andet medie, er det ikke korrekt forstået?
Og hvad er årsagen til, at den afgift eller kompensation, som vi har fastlagt for en cd-rom, ikke skal videreføres, fordi cd-rom'en nu ikke er rund, men er lagret på en MP3-afspiller?
Hvad er forskellen?
Hvorfor skal der ikke gives kompensation?
Det har jo intet at gøre med en computer, det er jo bare en cd-rom lavet på en anden måde.
Ellen Trane Nørby (V), 2006-03-22:
Ja, det var mange spørgsmål på en gang, men hvis jeg nu taler rimelig hurtigt, kan det jo være, at jeg når omkring dem.
Hvis vi tager det sidste først om afgiften, så behandler vi jo ikke cd'erne i det her lovforslag, vi koncentrerer os om dvd'erne, og derfor er det det område, det drejer sig om.
Men jeg synes da, at vi under udvalgsbehandlingen skal tage en bredere og mere principiel diskussion, hvis der er ønske om det, det ville da kun være gavnligt.
Fttmo065.fm Page 4937 Thursday, May 18, 2006 10:13 AM
Men hvis vi kigger på det her lovforslag, så drejer det sig jo om dvd'erne, og dermed om en mulig kompensation.
Vi ved jo ikke, om salget bliver mindre.
Man kunne jo også håbe, at det blev højere, når vi reducerer grænsehandelen.
Med hensyn til det andet om, hvorvidt det blot er et udtryk for, at vi udfaser det, synes jeg, at jeg meget klart sagde, at vi har en it-politik, hvor vi ønsker, at flere danskere skal blive fortrolige med it-teknologi og egentlig ride med på den bølge, der er med hensyn til at være online, ligegyldigt om man arbejder på en virksomhed, er på en uddannelsesinstitution eller er i sit hjem.
Og derfor ønsker vi ikke en afgift på hardware.
Og selv om man siger, at det kan lægges over på nogle andre hardwareelementer, betyder den mediekonvergens, vi har, at det vil komme til at ligge på computerbaseret hardware, og det er vi imod.
Ole Sohn (SF), 2006-03-22:
Er det ikke korrekt, at når Venstre fastholder den nuværende ordning med en kompensation alene på de løse medier, er det det samme som at sige til kunstnerne, at det dør lige så stille og roligt ud?
Det er det ene spørgsmål.
For vi ved jo alle sammen, at salget af kassettebånd er raslet ned, vi ved, hvad der skete, da vi sænkede afgiften på cd-rom'er, og vi ved, at salget af dvd'er vil rasle ned, fordi optageudstyret flytter fra løse medier til faste medier eller til andre medier.
Så når Venstre siger, at man skal fastholde afgiften alene på de løse medier, er det det samme som at sige til kunstnerne, at deres tid er ude, fordi kompensationen dør ud.
Det andet spørgsmål er: Vil Venstre være med til at ændre lovens forudsætning om, at det alene er nedgangen i salget eller nedsættelsen af afgiften på dvd'er, der ifølge lovforslaget skal kompenseres?
Simon Emil Ammitzbøll (RV), 2006-03-22:
Den tredjedel, der handler om dvd-vederlag, vil regeringen kompensere.
Det tror jeg selv jeg har fattet, og dermed tror jeg ikke, der er nogen, der er i tvivl længere.
Men det, jeg spørger til, er de andre to tredjedele om blankbåndsvederlaget.
Det vil
jo sandsynligvis – jeg gætter bare, men det vil sandsynligvis falde i de kommende år, så ville det i virkeligheden ikke være oplagt at finde ud af, hvordan vi kan kompensere rettighedshaverne for den indtægtsnedgang, der kan forventes på området?
Ellen Trane Nørby (V), 2006-03-22:
Jeg synes, det ville være mest interessant at se på, hvordan vi kan sikre generelt bedre rammer for kunstnerne, filmfolkene og musikerne set i forhold til deres direkte indtjening.
Den største del af deres indtjening er den direkte indtægt og ikke de vederlagsordninger, vi har i dag, men i vederlagsordningene skal vi sikre en kompensation, som er på samme niveau som den, der findes i dag, og det er det, regeringen gør med det fremsatte lovforslag.
Hvis vi skal til at diskutere principper, tror jeg, vi kommer meget længere ved at diskutere principperne for at sikre den direkte indtjening og ikke supplementsindtjeningen.
Fttmo065.fm Page 4940
Thursday, May 18, 2006 10:13 AM
Louise Frevert (DF), 2006-03-22:
På sin vis er det vel korrekt, hvad hr. Per Clausen siger, at teknologien er i rivende udvikling, og at kapaciteten på lagringsmedierne er så stor, at man ikke har mulighed for at kontrollere, hvor meget der egentlig bliver downloadet, og hvor meget der kopieret.
Når det er sagt, skal vi jo heller ikke glemme, at det, som har været intentionerne med lovforslagene, jo er, at det er den lovlige kopiering, vi taler om.
Så det er bare for at gøre det helt klart, at det jo ikke bare er kopiering en masse eller en bloc.
Det er den lovlige kopiering, som kunstnerne skal kompenseres for, og ikke alt muligt andet bras, der kommer igennem systemet.
Det er hamrende ulovligt.
Per Clausen (EL), 2006-03-22:
En af de ting, som vi jo beslutter i det her lovforslag, er, at vi ikke ønsker at indføre vederlag på indbyggede lagringsmedier, som det hed, da man skulle evaluere det.
Det forstår jeg godt.
Men hvis vi erkender det og erkender, at de medier, som vi i dag har belagt med afgift i form af blankbåndsordningen, nok vil blive mere og mere udfasede og dermed give mindre og mindre indtægt til kunstnerne i de kommende år, er det så ikke rigtigt, at det, vi burde gøre, hvis udgangspunktet var, at vi ville sikre kunstnerne, var at tage en diskussion om, hvordan vi kunne sikre dem et beløb, der svarede til det, vi syntes var rimeligt som kompensation for den private, fri kopiering?
Og da ville det vel være rimeligt at tage udgangspunkt i Fttmo065.fm Page 4946 Thursday, May 18, 2006 10:13 AM nogle af de tal, man tidligere politisk har snakket om.
Louise Frevert (DF), 2006-03-22:
Om det er et problem eller ej?
Altså i 1996 var den på 76 mio. kr., og så dalede den jo.
I 1999 var den søreme på 43,5 mio. kr., og så faldt den igen til 39,9 mio. kr.
Men til gengæld har man så taget et gennemsnit, og det er så blevet på 60 pct.
Jeg har lige sagt til ministeren, at jeg synes, det vil være relevant lige at få at vide, hvorfor man eksempelvis ikke tager udgangspunkt i gennemsnittet, men i 2005, for der har været gode år, og der har været dårlige år.
Desuden mener jeg, at vi også bør vide, om det er PL-reguleret eller ej, for ellers får man altså et fald i kompensationen, som ikke er korrekt efter systemet.
Mogens Jensen (S), 2006-03-22:
Jeg forstod fru Louise Frevert på den måde, at Dansk Folkeparti vil være positiv over for at gå ind i en diskussion om en samlet ordning, som ikke er afhængig af den teknologiske udvikling.
Det finder jeg positivt, og jeg håber, det er rigtigt forstået.
Så vil jeg spørge, om Dansk Folkepartis ordfører mener, at vi har et problem med niveauet for den kompensation, som kunstnerne får.
Mener fru Louise Frevert ikke, at det er et problem, at kunstnerne altså får det, der næsten svarer til halvdelen af det beløb, der oprindeligt var tiltænkt dem i forbindelse med blankbåndsordningen?
Louise Frevert (DF), 2006-03-22:
Vi tager det lige i to etaper.
Først skal jeg lige slå fast, at vi ikke er ude på, at der skal ske en udfasning af kompensationen i det hele taget.
Så er den sag i hvert fald sat på plads.
For det andet – det kan godt lyde, som om jeg gentager mig selv, men jeg vil jo ikke være den eneste ordfører, der siger det heroppefra – ved hr. Mogens Jensen jo også godt, at den teknologiske udvikling af de elektroniske medier går så hurtigt, at vi simpelt hen bliver nødt til at se på området med friske øjne og ikke binde os op på noget, som udspringer af, hvordan det ser ud lige nu.
Vi bliver simpelt hen nødt til at være fremsynede, og jeg tror egentlig, vi kommer til at se på, om vi skal have en licensbaseret ordning på et eller andet tidspunkt, eller om vi skal have noget andet, alt efter hvordan udviklingen kommer til at forme sig.
Netop på grund af at vi om føje år vil bevæge os i et gråzoneområde, hvor der egentlig vil være frie muligheder for kopiering, skal vi til at diskutere ophavsretsloven på området på en anden måde, end vi tidligere har gjort.
Mogens Jensen (S), 2006-03-22:
Jeg vil godt spørge Dansk Folkepartis ordfører, hvordan Dansk Folkeparti stiller sig til en samlet ordning på blankmedieområdet.
Kunne man forestille sig, at Dansk Folkeparti ville gå positivt ind i nogle drøftelser om en samlet ordning, der ligesom udfaser blankmedieordningen, som den er i dag, og måske i højere grad bliver det, vi kunne kalde en teknologineutral løsning, hvor vi ikke er afhængige af at skulle vurdere apparater eller medier hvert år?
Louise Frevert (DF), 2006-03-22:
Det er da altid en idé at diskutere tingene, specielt hvis det kan ske fra et konstruktivt udgangspunkt.
Thursday, May 18, 2006 10:13 AM
give nogen garanti for noget som helst, og hvorfor i alverden skulle jeg dog det?
Jeg synes, at lovforslag nr. L 166 tager højde for lige nøjagtig den lille problemstilling, som vi synes det har været nødvendigt at ordne.
Mogens Jensen (S), 2006-03-22:
Det er at fortsætte en afgiftsordning på blankmedier, altså på dvd'er.
Man vil ikke lægge afgift på nye medier, som folk bruger til at optage, men man vil gerne give en eller anden finanslovkompensation, så vi har sådan æbler og pærer blandet sammen her.
Jeg synes, det ville have klædt ministeren at fremsætte et forslag, som var mere konsekvent og mere fremtidssikret i forhold til det her område.
Så vil jeg spørge ministeren: Mener ministeren og tror ministeren, at der bliver kopieret mindre eller mere i dag, end der gjorde, da den her ordning blev startet?
Simon Emil Ammitzbøll (RV), 2006-03-22:
Nu tror jeg, fru Louise Frevert skal passe lidt på med at foregribe min ordførertale, for så tror jeg ikke, der var kommet det ud af ordførerens mund, som der kom.
Jeg ved da godt, at der ikke står noget om et tidsperspektiv i regeringens forslag, men det interessante for mig er bare, at det jo i princippet betyder, at regeringen kan finde på hvad som helst i løbet af kort tid.
Nu kender jeg jo regeringen, og derfor ville jeg jo blive beroliget, hvis regeringens faste støtteparti, Dansk Folkeparti, i det mindste kunne garantere noget, når nu regeringen ikke vil.
Det var såmænd bare den synsvinkel, jeg havde.
Det andet spørgsmål blev såmænd ikke stillet for at få et ja eller et nej.
Det gik mere på, at når vi nu kender fru Louise Freverts følelser for kunst- og kulturlivet, var det så ikke en idé, at vi indledte en drøftelse for at se på, hvordan vi kan kompensere den øvrige del, når vi netop med den rivende teknologiske udvikling i baghovedet ved, at indtægterne vil falde.
Var det ikke en idé at diskutere det?
Kan vi måske få en garanti for, i hvor lang tid det som minimum skal ske?
For det andet går forslaget jo kun på dvd-delen, men den resterende del af blankbåndsvederlaget vil sandsynligvis stadig falde, så mener fru Louise Frevert, vi skulle overveje også at kompensere her?
Louise Frevert (DF), 2006-03-22:
Der er åbenbart en divergens i opfattelsen af ordene.
Det er jo ikke et krav eller noget, man lover kunstnerne.
En intention er en god hensigt.
Men det jo vil sige, at man i princippet har stukket folk blår i øjnene.
Man har simpelt hen igen og igen og igen sagt det som et mantra over for kunstnerne, og med mit kendskab til branchen ved jeg selv, at de rent faktisk har troet, at det ikke bare var en god hensigt eller en god intention, men at det var forudsat, at der skulle gives 100 mio. kr. i kompensation.
Det er en misforståelse, at det er noget, der er blevet lovet, for det passer jo ikke.
Det var nemlig kun gode hensigter.
Ole Sohn (SF), 2006-03-22:
Ja, undskyld, at jeg ikke udtrykte mig meget klart.
Thursday, May 18, 2006 10:13 AM
var det, som lå i bemærkningerne, fordi der var en forventning om, at det ville man kunne give, men sådan blev det bare ikke.
Intentionen blev aldrig opfyldt.
Det forholder Dansk Folkeparti sig ikke til, og specielt med den viden, fru Louise Frevert har om området, forstår jeg ikke helt, at man ikke har en interesse i at sikre, at de kunstnere, som er forudsætningen for, at der er noget indhold i alt det maskinel, man kan købe, får en berettiget kompensation.
Det forstår jeg simpelt hen ikke.
Louise Frevert (DF), 2006-03-22:
Ja, det kan der være delte meninger om.
Men tak for manuduktionen.
Nu kan jeg jo ikke erindre det, eftersom jeg ikke selv var med til at vedtage forslaget i 1992, men så vidt jeg ved, har det aldrig nogen sinde været en forudsætning, at kompensationen skulle være på 100 mio. kr., og det ved hr. Ole Sohn også udmærket godt.
Det var et mål, man eventuelt kunne nå, det stod i lovforslagets bemærkninger, men det har aldrig nogen sinde været det, der var meningen.
Man sammenlignede i sin tid med et finsk forslag, og ud fra beløbet i finske mark udregnede man, hvad der eventuelt kunne gives i kompensation til kunstnerne.
Men der er aldrig nogen sinde blevet vedtaget noget.
Det stod kun i lovforslagets bemærkninger, så det har aldrig været en fast forudsætning, og det ved hr. Ole Sohn jo også udmærket godt.
Her er der decideret tale om, at man siger: Vi giver kunstnerne en kompensation, hvis salget af dvd-skiver ikke bliver så stort, som det er beregnet fra Skatteministeriets side.
Ole Sohn (SF), 2006-03-22:
Når jeg beder om ordet, er det bl.a., fordi fru Louise Frevert har misforstået vores forslag.
Vores forslag går netop ud på at tage højde for den rivende udvikling, så vi som politikere ikke skal være bagstræberiske og ikke skal overlade det til et nævn at fastsætte den kompensation, der skal gives.
Det skal Folketinget faktisk gøre.
Når fru Louise Frevert siger, at det lovforslag, som regeringen har fremsat, giver en ordentlig kompensation til kunstnerne, må jeg lige gøre opmærksom på, at i sin tid i 1992 var intentionen, at der skulle gives 100 mio. kr., men det er der aldrig nogen sinde blevet givet.
Beløbet rasler ned, og lovforslaget fra regeringen indeholder alene en kompensation for dvd'erne, mens kompensationen for cd-rom-salget og kassettebåndsalget er i frit fald nedad.
Så når fru Louise Frevert siger, at Dansk Folkeparti gerne vil være med til at sikre en ordentlig kompensation, er Dansk Folkeparti faktisk nødt til at støtte SF's forslag.
Louise Frevert (DF), 2006-03-22:
Jeg går ud fra, at ordføreren for De Radikale kender lovforslaget ud og ind og derfor også udmærket godt ved, at der ikke er noget tidsloft over kompensationen på dvd'erne, men at der skal ske et overvågningsarbejde, og det er da klart, at vi vil følge det på tæt hold.
Ordføreren spørger, om vi vil love en kompensation for den anden del af blankbåndsafgiften, men det synes jeg man skal tage en meget, meget mere håndgribelig diskussion om, for det er ikke bare et ja-nej eller et enten-eller.
Som jeg også sagde i min ordførertale, går den teknologiske udvikling så hurtigt, at det vil være ganske fatalt – ganske, ganske fatalt – hvis man beslutter noget, der vil ødelægge goderne for både forbrugerne og ophavsretshaverne.
Kristian Jensen (V), 2006-03-22:
Det er lidt af et deja-vu af vores foregående diskussion om, hvornår jeg er tilfreds.
Jeg vil gerne sige helt klart, at jeg ikke er tilfreds med det høje niveau, men jeg er tilfreds med, at på trods af at man skulle starte grundlæggende forfra på flere områder, fordi det ikke var muligt at konvertere betalingsaftalerne direkte, så man skulle starte forfra med manuel indtastning af betalingsaftalerne, er det nu lykkedes at stabilisere restanceniveauet.
Hvor der i de foregående 2 år har været en svag stigning fra januar til februar, præsterer vi nu at holde et stabilt forløb, og det forløb skal gerne fortsætte med at blive forbedret, så vi kan få nedbragt restancen.
Jeg vil gerne understrege, at ved at samle restancerne får vi mulighed for at lave én organisation, én lovgivning og ét it-system, der gør, at vi kan inddrive restancer på en mere effektiv måde end hidtil.
Lovgivningen, der skal danne grundlag for det, bliver jo fremlagt for FolketinFttmo065.fm Page 4911 Thursday, May 18, 2006 10:13 AM get i næste uge til vedtagelse inden sommerferien, og de it-systemer, der skal til, skal udvikles specielt til os for at sikre, at det kan klare alle de funktioner, som bl.a. kommunerne, regeringen og Folketinget efterspørger.
Karen Hækkerup (S), 2006-03-22:
Det med de skumle hensigter, som Socialdemokraterne altid tror regeringen har, når regeringen kommer med noget, er der jo en grund til at vi har.
Det er derfra at vores tanke om de skumle hensigter kommer.
Ministeren svarede ikke på mit spørgsmål.
De forældre, som har behov for at hente deres børn senere, er det dem, der skal betale for, at der er nogle, der har mulighed for at hente deres børn tidligere?
Det vil jeg meget gerne have svar på.
I øvrigt vil jeg sige om priserne for at få passet børn, at de i gennemsnit er steget med 21 pct., siden regeringen trådte til.
Det er da muligt, at man nu er kommet med nogle løsninger på det, men priserne er steget, og det er de jo for alle.
Men hvem skal nu betale for, at nogle skal have mulighed for at slippe billigere?
De offentlige budgetter har aldrig været større.
Vi har aldrig haft en højere offentlig service, end vi har i øjeblikket.
Hvordan kan fru Karen Hækkerup så stå og sige, at vi sparer?
Vi har aldrig brugt så mange penge i den offentlige sektor, som vi gør nu.
Det vil jeg bare gøre opmærksom på.
Der er en realvækst i de offentlige budgetter, og det gælder også på daginstitutionsområdet.
Sådan er det altså.
Vi nedsætter forældrebetalingen yderligere næste år.
Så vi nedsætter taksterne for forældrene i øjeblikket, ikke det modsatte.
Rune Lund (EL), 2006-03-22:
Det er et noget mærkværdigt billede, som udenrigsministeren tegner af Irak, hvor der åbenbart er nogle, der er enormt gode, og så er der nogle, der er enormt dårlige.
Og de gode er åbenbart regeringens venner, bl.a. USA og koalitionsstyrkerne og den irakiske regering.
Derved dækker udenrigsministeren jo over, at Irak er et land, der er kollapset.
Har vi ikke en situation, som er totalt kaos, hvor alt er kollapset, og hvor den irakiske regering og dens paramilitære styrker også har en væsentlig del af ansvaret?
Per Stig Møller (KF), 2006-03-22:
Selvfølgelig tager jeg det da alvorligt.
Det er da en uforskammethed at stå her og sige, at vi ikke tager det alvorligt.
Det drejer sig om at undgå, at der kommer civile tab, og vi er der for at beskytte den civile befolkning.
Det arbejde, vores danske soldater laver, er at prøve at genopbygge og beskytte genopbyggelsen af området.
Jeg synes, at Enhedslisten skulle være lidt opmærksom på, at de civile tab, som vi læser om hver dag i aviserne, ikke er tab på grund af luftbombardementer.
Det er tab på baggrund af mord, mord og mord.
Efter sprængningen af Fttmo065.fm Page 4890 Thursday, May 18, 2006 10:13 AM
moskeen i Samarra var der jo et hav af hævnmord fra den ene side og fra den anden side med folk, der blev hængt op i lygtepæle.
Det var heller ikke luftbombardementer.
Jeg synes ærlig talt, at Enhedslisten, som jo ikke er meget for den demokratiske udvikling i Irak, skulle være klar over, at den demokratisk valgte irakiske regering kæmper for livet mod terrorister, som prøver at forhindre demokratiet, menneskerettighederne og ligeberettigelse i at slå rod.
Og de bruger hver eneste dag alle disse midler: bombardementer fra vejsiderne, direkte mord og hængning, henrettelser af en gruppe mennesker, som de får fat i, og som bliver fundet i vejsiden bagefter, og hvor våbenløse mennesker bliver slået ned og dræbt med koldt blod.
Det er faktisk det, der koster flest ofre for øjeblikket.
Det, man fra Iraks side og fra koalitionsstyrkerne gør, er at prøve at beskytte den civile befolkning mod den slags banditter og mordere.
Det synes jeg at Enhedslisten skulle tænke på.
Jørgen Arbo-Bæhr (EL), 2006-03-22:
Det virker lidt på mig, som om udenrigsministeren fuldstændig underkender spørgsmålet om tabet af civile.
For det er desværre sådan, at når man optrapper antallet af luftbombardementer, så medfører det nærmest pr. automatik, at antallet af civile, også antallet af civile ofre, stiger.
Jeg kunne egentlig godt tænke mig at få en lidt mere klar udmelding fra udenrigsministeren, om det er noget, udenrigsministeren rent faktisk tager alvorligt, og om han blander sig i de diskussioner, der handler om, hvordan vi undgår civile tab i Irak.
Per Stig Møller (KF), 2006-03-22:
Jeg tror, det er meget, meget svært for spørgeren og mig at sidde her på Slotsholmen og være skrivebordsgeneraler og afgøre, hvilke militære våben der er nødvendige i en given indsats, for hverken spørgeren eller jeg har jo foran os, hvilken samling oprørere eller terrorister der måtte være, hvor de måtte være forsamlet, og i hvor stort omfang de har støtter og militære våbenlagre.
Så jeg synes, det er amatøragtigt at sidde her og være skrivebordsgeneraler og afgøre, hvilken form for indsats der er nødvendig, for hverken spørgeren eller jeg har et billede af, hvad det er for noget, man står over for.
Jørgen Arbo-Bæhr (EL), 2006-03-22:
Nu er det jo desværre sådan, at netop brugen af luftbombardementer, luftangreb, i høj grad medvirker til, at antallet af civile, der bliver dræbt i forbindelse med koalitionsstyrkernes fremfærd, faktisk er urimelig højt.
Vi har kunnet se her i slutningen af 2005, at antallet af luftbombardementer er taget til måned for måned fra 25 angreb om måneden i august til 120 i november og til 150 i december.
Hvad er egentlig den danske regerings holdning til den måde, koalitionsstyrkerne fører sig frem på?